《迎春乐·五更枕上闻鸟声》
清代·黄之隽

閒庭鸟梦花枝暝。荫几扇、窗纱静。晓风吹觉朦胧影。

啼动了、绵静性。

除是我、愁边易醒。料难唤、春眠人听。勒尔枝头再睡，露重花梢冷。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。